Bad 25

"Bad 25" הוא אלבום מיוחד שיצא בשנת 2012 לציון 25 שנים לצאת האלבום "Bad" של הזמר מייקל ג'קסון. האלבום, שיצא לשוק ב-18 בספטמבר, הוא תוצאה של שיתוף פעולה בין Epic ו-Legacy Recordings (השייכים לחברת התקליטים סוני) ו-MJJ Music. לצד שירי האלבום המקוריים, כולל האלבום גם גרסאות דמו שהוקלטו במהלך הכנת האלבום, גרסאות דמו לשירים שלא נכללו לבסוף באלבום המקורי ורמיקיסים לשירים מתוך האלבום. הגרסה המורחבת (deluxe edition) כללה גם הקלטה ו-DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי. ההודעה על הכוונה להוציא את האלבום פורסמה במהלך חודש מאי 2012. האלבום יצא, במספר גרסאות, ב-18 בספטמבר אותה שנה. האלבום המחודש כלל שני תקליטורים בהם נכללו שירי האלבום המקוריים וחומרים שהוקלטו במהלך הקלטת האלבום המקורי. בין החמרים הנוספים נכללו גרסאות דמו מוקדמות לשירים שנכללו באלבום, גרסאות דמו לשירים שנותרו מחו לאלבום ורמיקסים. DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי. Bad 25 הוא האלבום התשיעי שיצא לאור על ידי סוני ומוטאון לאחר מותו של ג'קסון ביוני 2009. כחלק מהליך קידום המכירות לאלבום הוציאה חברת "פפסי" כמיליון פחיות ברחבי העולם, עליהם מופיעה דמותו של ג'קסון מתוך הקליפ לשיר "Smooth Criminal". במאי הסרטים ספייק לי הודיע כי יפיק סרט דוקומנטרי לכבוד חגיגות 25 שנים לצאת האלבום. הסרט הוצג לראשונה בפסטיבל ונציה ה-69 שהתקיים בתחילת חודש אוגוסט 2012. הסרט שנקרא "Bad 25" כלל קטעים שצולמו מאחורי הקלעים של הפקות הווידאו קליפים שליוו את האלבום וראיונות עם אנשים שהיו מעורבים בהפקת האלבום. הסרט שודר ברשת ABC ב-22 בנובמבר 2012, כחודשיים לאחר יציאת האלבום. השיר ""I Just Can't Stop Loving You", שהיה הסינגל הראשון שיצא לאור מהאלבום המקורי, יצא לאור כסינגל ב-1 ביוני 2012. הסינגל נמכר רק על גבי תקליטור ולא ניתן להורדה דיגיטלית. כבי-סייד לסינגל נוסף השיר "Don't Be Messin' 'Round". השיר הוקלט בשנת 1986 במהלך הקלטות האלבום Bad, אך לא נכלל בו בסופו של דבר. הסינגל יצא גם בגרסת ויניל, בגרסה זאת נכלל כבי-סייד השיר "Baby be Mine" מתוך האלבום "Thriller" במקום השיר "Don't Be Messin' 'Round". הסינגל מכר 5,000 עותקים בשבוע הראשון לאחר יציאתו ודורג בראש מצעד המכירות של בילבורד במכירות פיזיות של סינגלים. כחודש יציאת האלבום יצא לאור סינגל נוסף - רמיקס לשיר "Bad" שבוצע על ידי אפרוג'ק בשיתוף פיטבול. השיר נכנס למקום ה-52 במצעד הבילבורד היפני והגיע עד למקום השישי מספר שבועות לאחר מכן. השיר דורג במקום ה-45 במצעד הדאנס/אלקטרוני בארצות הברית ובמצעד האוסטרי. השיר "I'm So Blue" שודר בתחנות רדיו באיטליה במהלך חודש אוקטובר. בחודש דצמבר שודר השיר גם בתחנות רדיו בפולין ובסין. ביפן זכה האלבום להצלחה הגדולה ביותר ובשבוע הראשון נכנס האלבום למקום העשירי במצעד האלבומים היפני עם מכירות של 190,753 עותקים. שבוע לאחר מכן ירד האלבום למקום ה-24 עם מכירות של 5,307 עותקים. על פי כללי הבילבורד 200 נחשב האלבום בגרסתו הכפולה נחשב לאלבום זהה לאלבום המקורי ונכנס למצעד במקום ה-23. גרסת הדה-לוקס נחשבה לאלבום חדש ודורגה במקום ה-46. סה"כ מכר האלבום בארצות הברית 47,000 עותקים בשבוע הראשון. בבריטניה נכנס האלבום למקום השישי עם מכירות 11,475 עותקים בשבוע הראשון. שבוע לאחר מכן ירד האלבום למקום ה-38 עם מכירות של 3,365 עותקים. במהלך השבוע הראשון נמכרו ברחבי העולם למעלה ממיליון עותקים. סרטו הדוקומנטרי של ספייק לי "Bad 25" שודר בארצות הברית ברשת ABC במהלך חג ההודיה בגרסה מקוצרת של 60 דקות. הגרסה המלאה (123 דקות) שודרה בבריטניה ואירלנד ב-1 בדצמבר. הסרטון זכה לביקורות חיוביות ומדורג עם 91% ביקורות חיוביות באתר Rotten Tomatoes. הביקורות שליוו את יציאת האלבום היו מעורבות. המגזין אנטרטיינמנט ויקלי נתן לאלבום ציון A וכתב שהוא מהווה "תזכורת חזקה עד כמה הפופ של Bad עדיין מחזיק מעמד". את השירים החדשים שנוספו לאלבום הוא תיאר כ"אוצרות של ממש". מייק דיבר מה-BBC כינה את האלבום "יצירת פופ מדהימה, רעננה וחיונית". הלוס אנג'לס טיימס הגיב באופן חיובי לאלבום באופן כללי, אך נתן ביקורת שלילית לרמיקסים החדשים, במיוחד לשיתוף הפעולה עם Nero, אפרוג'ק ופיטבול. רוברט רנדלס, כתב כי הרמיקסים הם "קטעי האוס נוראיים המהווים עלבון לזכרו של מייקל ג'קסון". איוון סוודלי נתן באתר PopMatters ציון של 7 מתוך 10 וציין כי השיר של אפרוג'ק הוא "זבל מוחלט". בנוסף כתב כי השיר "Speed Demon" "נשמע יותר כמו שיר של Nero עם קולות של מייקל ג'קסון מאשר רמיקס לשיר של מייקל ג'קסון". האתר supajam ביקר את הרמיקס של פיטבול לשיר "Bad" וכתב כי "קולו של מייקל ג'קסון חולל בצורה איומה". מייקל קראג כתב שהשיר "גורם למייקל גקסון להתהפך בקברו". בנוסף לגרסה הרגילה יצא האלבום במגוון רחב של גרסאות שכללו תוספות שונות. מידע על האלבום Bad 25 באתר MusicBrainz האלבום Bad 25 באתר יוטיוב 25th Anniversary of Michael Jackson's Landmark Album Bad Celebrated With September 18 Release Of New Bad 25 Packages, Sony Music. michaeljackson.com Michael Jackson to Appear on Pepsi Cans Rolling Stone, 4 May 2012 Alan Jackson Scores Top Debut on Billboard 200, Adele's Back at No. 1, Billboard, 13 June 2012 Oricon album chart, 17-23 Septemer 2012 Oricon album chart, 24-30 September 2012 Week Ending Sept. 23, 2012. Albums: Not “Bad,” But Not Great, 26 September 2012 Official Charts Analysis: Gangnam Style sales increase 445%, 24 September 2012 Bad 25 (2012) Bad 25 - Review - Michael Jackson, Entertainment Weekly, 7 September 2012 Michael Jackson Bad 25 Review Michael Jackson's 'Bad 25' box: Is it worth your time and money?, Los Angeles Times, 18 September 2012 https://www.popmatters.com/163219-michael-jackson-bad-25-2495815620.html Michael Jackson: Bad 25 Deluxe Edition, PopMatters, 20 September 2012 Single Review: Michael Jackson ft Pitbull - Bad (Afrojack Remix), Supajam, 17 September 2012 New music: Michael Jackson – Bad (Remix by Afrojack feat Pitbull), The Guardian, 24 August 2012 רשימת השירים-גרסה מורחבת רשימת השירים-גרסה מורחבת לאספנים רשימת השירים-גרסת תקליטי הויניל רשימת השירים-גרסת וולמארט רשימת השירים-גרסת טארגט רשימת השירים-בגרסה היפנית מידע על Bad 25, באתר המצעד האוסטרי, ארכיון מידע על Bad 25, באתר המצעד האיטלקי, ארכיון מידע על Bad 25, באתר המצעד הגרמני מידע על Bad 25, באתר המצעד הנורווגי מידע על Bad 25, באתר המצעד הספרדי מידע על Bad 25, באתר המצעד הפיני מידע על Bad 25, באתר המצעד הצרפתי, ארכיון מידע על Bad 25, באתר המצעד השוודי